Έστερ Ουίλιαμς

Η Έστερ Ουίλιαμς (Αγγλικά: Esther Jane Williams, Ίγκλγουντ, Καλιφόρνια, ΗΠΑ, 8 Αυγούστου 1921 – Μπέβερλι Χιλς, 6 Ιουνίου 2013) ήταν Αμερικανίδα ηθοποιός και αθλήτρια της κολύμβησης.

 Καριέρα 
Κατά τη διάρκεια της εφηβείας της συμμετείχε σε διάφορους αγώνες κολύμβησης με τα χρώματα του συλλόγου του Λος Άντζελες, κερδίζοντας αρκετά τρόπαια. Καθώς η Ολυμπιάδα του 1940 όπου επρόκειτο να λάβει μέρος ακυρώθηκε λόγω του Β’ Π.Π. στράφηκε ξαφνικά στην υποκριτική, παίρνοντας το ρόλο που είχε προηγουμένως η Έλινορ Χολμ, στο σόου του Μπίλι Ρόουζ. Κατά τη διάρκεια της παραμονής της στο Σαν Φρανσίσκο προπονήθηκε μαζί με τον ολυμπιονίκη της κολύμβησης και ηθοποιό που ενσάρκωνε στον κινηματογράφο το ρόλο του Ταρζάν, Τζόνι Βαϊσμίλερ."Esther Williams Queen of Aquacade". Los Angeles Times. May 13, 1940. σ. A12. Γρήγορα η παρουσία της κέντρισε το ενδιαφέρον της εταιρείας Metro-Goldwyn-Mayer και έτσι της προτάθηκε να πρωταγωνιστήσει σε μία σειρά παραγωγών που ονομάσθηκαν «μιούζικαλ του νερού» («aquamusicals»), κατά τη διάρκεια των δεκαετιών του 1940 και του 1950, πρόταση την οποία αποδέχθηκε, συνδυάζοντας υποκριτική, χορό, κολύμβηση και καταδύσεις.

Από το 1945 έως το 1949, η Ουίλιαμς είχε τουλάχιστον ένα έργο με την ίδια πρωταγωνίστρια, μεταξύ των 20 κορυφαίων κάθε έτους."Box Office Report for 1945". BoxOfficeReport.com. Αρχειοθετήθηκε από το πρωτότυπο στις 13/7/2009. Ανακτήθηκε στις 30/7/2010. Thrill of a Romance. Το 1952 ερμήνευσε έναν αυτοβιογραφικό ρόλο (της Αυστραλής σταρ Ανέτ Κέλερμαν) στην ταινία Δημόσιος πειρασμός (Million Dollar Mermaid) της εταιρείας MGM.Williams 1999, σ. 285. Η Ουίλιαμς υπήρξε, ακόμη, μία επιτυχημένη επιχειρηματίας, στο χώρο του εμπορίου και της εστίασης, διευθύνοντας μία σειρά εστιατορίων που ήταν γνωστή ως «Trails»."Esther Williams". The Telegraph. 6 Ιουνίου 2013. Ανακτήθηκε στις 10/5/2014. Μετά το 1963 αποσύρθηκε από τον χώρο του θεάματος. Στην Ολυμπιάδα του 1984 στο Λος Άντζελες, η Ουίλιαμς ήταν σχολιαστής στο άθλημα της συγχρονισμένης κολύμβησης. Για την προσφορά της, τόσο στον κινηματογράφο, όσο και στην προώθηση της κολύμβησης στην κοινή γνώμη, έχει αστέρι στη Λεωφόρο της Δόξας στο Χόλυγουντ.

 Παραπομπές 

 Βιβλιογραφία 





 Εξωτερικοί σύνδεσμοι 



 Esther Williams Swimming Pools website
 Photographs of Esther Williams
 The Golden Years
 Vaudeville theater named in honor of Esther Williams

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί αυτοβιογράφοι
Κατηγορία:Αμερικανοί κολυμβητές